CELEX: 32019R0927
Language: lv
Date: 2019-06-03 00:00:00
Title: Komisijas Īstenošanas regula (ES) 2019/927 (2019. gada 3. jūnijs) par atsevišķu preču klasifikāciju kombinētajā nomenklatūrā

6.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 148/19
               
            
         KOMISIJAS ĪSTENOŠANAS REGULA (ES) 2019/927
         (2019. gada 3. jūnijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 3. jūnijā
            
               
                  Komisijas
               
               
                  un tās priekšsēdētāja vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Taisnstūra sešskaldņa formas grozs, kura izmēri ir aptuveni 32 × 27 × 20 cm.
                        Izstrādājums sastāv no tērauda stieples (stieples diametrs ir apmēram 4 mm) un papīra. Stieple atrodas tikai skaldņu pašās malās, veidojot rāmi. Rāmis aptver audumu no papīra pavedienu šķēriem un audiem.
                        Katrs pavediens sastāv no divām salocītām un garumā vītām papīra sloksnēm, kuras savītas kopā. Katras vītās papīra sloksnes platums ir aptuveni 5,5 mm. Stiepli pilnībā sedz papīrs.
                        Sk. attēlus (*1).
                     
                     
                        6307 90 98 
                     
                     
                        Klasifikācija noteikta, ievērojot kombinētās nomenklatūras 1., 3.b) un 6. vispārīgo interpretācijas noteikumu, 63. nodaļas 1. piezīmi un KN kodu 6307 , 6307 90  un 6307 90 98  formulējumu.
                        Grozs nav pozīcijā 7323  klasificētais mājsaimniecības priekšmets no dzelzs vai tērauda, jo izstrādājuma pamatīpašības 3.b) vispārīgā interpretācijas noteikuma nozīmē nosaka nevis parastā metāla stieple, bet gan papīra audums – izstrādājums izskatās pēc papīra groza. Tas neizskatās pēc metāla groza, jo stiepli pilnībā sedz papīrs un tādējādi tā nav redzama. Turklāt izstrādājums ir izgatavots galvenokārt no papīra. Tāpēc klasificēšana pozīcijā 7323  nav iespējama.
                        Tā kā papīra sloksnes ir savītas, tās ir uzskatāmas par papīra dziju (tekstila dziju) pozīcijas 5308  nozīmē (sk. arī harmonizētās sistēmas skaidrojumu par pozīciju 5308  (B) punkta (papīra dzija) trešo rindkopu). Izstrādājuma klasificēšana 46. nodaļā nav iespējama saskaņā ar 46. nodaļas 1. piezīmi, jo tekstila dzija netiek uzskatīta par “pinamiem materiāliem”.
                        Turklāt pavedieni ir saausti kopā, veidojot audumu (šķēru un audu pavedienus). Tāpēc grozs nav papīra dzijas izstrādājums, bet gan izstrādājums no auduma, un tā klasificēšana pozīcijā 5609  nav iespējama (sk. arī harmonizētās sistēmas skaidrojumu par pozīciju 5609  pirmās un trešās rindkopas c) punktu).
                        Gatavi tekstilizstrādājumi no jebkuras tekstildrānas, kas nav konkrētāk aprakstīti citur nomenklatūrā, tiek klasificēti 63. nodaļas I apakšnodaļā (sk. arī harmonizētās sistēmas skaidrojumus par 63. nodaļu, “Vispārīgi”, (1), pirmā rindkopa).
                        Tāpēc izstrādājums ir klasificējams ar KN kodu 6307 90 98  pie citādiem gatavajiem tekstilizstrādājumiem.
                     
                  
               (*1)  Attēli pievienoti tikai informācijai.